બંને પક્ષના માબાપની ખુશી માટે લગ્ન હિન્દુ વિધિથી અને ખ્રીસ્તી ધર્મની વિધિથી એમ વારાફરથી બે દિવસ ઉજવવાનુ નકકી થયુ. બંને પ્રસંગે બંને પક્ષના કુંટુંબીજનો અને સ્નેહીમિત્રોની હાજરીમાં મેંદી રંગ્યા હાથે પ્રિયાએ ગુજરાતી વરરાજાના પોશાક સાથે સાફો પહેરેલ માઈકના ગળામાં વરમાળા આરોપી બ્રાહ્મણના મંત્રોચ્ચાર સાથે ફેરા ફર્યા અને બીજા દિવસે લગ્નના સફેદ પોશાકમાં પવિત્રતાની મૂર્તિ સમી પ્રિયા અને ‘made in India’ ટાઈ સાથે બ્લ્યુ સુટમાં સજ્જ માઈક પાદરીની હાજરીમાં ” I do” ના કરારથી વચનબધ્ધ થયા. વડિલોના આશિર્વાદ માટે પ્રણામ કરવા માઈક પ્રિયાને અનુસર્યો અને માઈકના કુંટુંબીઓ સાથેના ડાન્સમાં પ્રિયા જોડાઈ. પૂરો ખ્યાલ રાખી “something new, something old, something blue, something borrowed”નો શણગાર સજી પ્રિયાએ માઈક સાથે સહજીવનને પંથે પ્રયાણ શરૂ કર્યુ ત્યારે એની માતાના અશ્રુમાંથી કવિ દાદનું આ વિદાયગીત ટપકતુ હતું.